**அஞ்சும் சிங்** (*Anjum Singh*) (1967 – 17 நவம்பர் 2020) ஓர் இந்தியக் கலைஞர் ஆவார். இவரது படைப்புகள் நகர்ப்புற சூழலியல், சுற்றுச்சூழல் சீரழிவு ஆகியவற்றுடன் புற்றுநோயுடன் இவருடைய சொந்தப் போராட்டங்களில் கவனம் செலுத்தியது. இவர் இந்தியாவின் புது தில்லியில் பிறந்தார். இவர் தொடர்ந்து அங்கேயே வாழ்ந்து வேலை செய்தார்.  இவர் பிரபல இந்திய கலைஞர்களான அர்பிதா சிங் மற்றும் பரம்ஜித் சிங்கின் மகள்.

ஆரம்ப கால வாழ்க்கை
------------------

இவர், கலைஞர்கள் அர்பிதா சிங் மற்றும் பரம்ஜித் சிங் ஆகியோருக்கு 1967 இல் புது தில்லியில் பிறந்தார். அவர் சாந்திநிகேதனில் உள்ள கலா பாவனாவில் நுண்கலையில் இளங்கலை பட்டம் பெற்றார். மேலும் அங்கேரிய-இந்திய ஓவியர் அம்ரிதா சேர்கிலால் ஈர்க்கப்பட்டார். 1991ஆம் ஆண்டில் தில்லி பல்கலைக்கழகத்தில் கலைக் கல்லூரியில் தனது முதுகலை கலைகளைப் பெற்றார். 1992- 1994க்கும் இடையில் வாசிங்டன் டிசியில் உள்ள கோர்கோரன் கலை வடிவைமைப்புப் பள்ளியில் ஓவியம் மற்றும் அச்சு தயாரிப்பைப் படித்தார்.

தொழில்
------

அஞ்சும் சிங், அங்கேரிய-இந்தியக் கலைஞர் அம்ரிதா சேர்கில்லின் உருவக் கருவிகளை மையமாகக் கொண்டு தனது ஆரம்பகால படைப்புகள் கவனம் செலுத்துகின்றன எனக் குறிப்பிட்டார். இவரது படைப்புகள் பின்னர் நகர்ப்புற சூழலியல் மற்றும் சுற்றுச்சூழல் சீரழிவை வெளிப்படுத்தும் வகையில் உருவானது. இந்தியா, சிங்கப்பூர் மற்றும் அமெரிக்கா முழுவதும் தனி நிகழ்ச்சிகளில் அவை காட்சிப்படுத்தப்பட்டன. இவருடைய குழுக் கண்காட்சிகள் மெல்பேர்ண், கெய்ரோ மற்றும் இலண்டனில், இந்தியாவின் மற்ற நகரங்களுக்கு மேலதிகமாக காட்சிப்படுத்தப்பட்டன. 2002ஆம் ஆண்டில் நியூயார்க்கில் இவரது முதல் தனிநபர் நிகழ்ச்சியின் விமர்சனத்தில், த நியூயார்க் டைம்ஸ் குறிப்பிட்டது; "தெளிவான வடிவங்கள் மற்றும் கவர்ச்சிகரமான வண்ணங்களுடன், அஞ்சும் சிங்கின் நியூயார்க் தனி அறிமுகத்தில் உள்ள ஆறு ஓவியங்கள் உடனடியாக வரவேற்கத்தக்க முதல் தோற்றத்தை உருவாக்குகின்றன. இருப்பினும் அவை அவற்றின் அர்த்தங்களை இருப்பு வைக்கின்றன. "

புதுதில்லியில் உள்ள தல்வார் கலைக்கூடத்தில் 2019 செப்டம்பரில் நடைபெற்ற இவரது கடைசி கண்காட்சி, 'நான் இன்னும் இங்கே இருக்கிறேன்'என்ற தலைப்பில், சுயசரிதை மற்றும் இவரது உடல் மற்றும் புற்றுநோயுடன் தனது போராட்டங்கள் பற்றிய சுயசரிதையாக சித்தரித்தது.  ஓவியங்கள் கலப்பு ஊடகங்களில் எண்ணெ வண்ணங்களைப் பயன்படுத்தின. "அஞ்சும் சிங்கின் வேதனை மற்றும் பரவசம்" என்ற தலைப்பில் ஒரு விமர்சனத்தில் தி இந்து குறிப்பிட்டது: "இது தனித்துவமான ஓவியங்களின் வியத்தகு காட்சிகள் மற்றும் காகிதத்தில் கட்டாய வேலைகளின் தொகுப்புகளை வழங்கி, பருவத்தின் மிகவும் தொங்கவிடப்பட்ட கண்காட்சிகளில் ஒன்றாகும்." இவரது நெருக்கமான மற்றும் உணர்ச்சிகரமான சுயசரிதை சித்திரங்கள் இவரது சொந்த நோய் மற்றும் புற்றுநோய்க்கு எதிரான போராட்டத்தில் இருந்து உருவானது என்பது குறிப்பிடத்தக்கது.

2002-03 ஆம் ஆண்டில் இலண்டனில் உள்ள கேஸ்வொர்க்ஸ் அரங்கத்தில் படிப்பதற்காக சார்லஸ் வாலஸ் அறக்கட்டளை உதவித் தொகையைப் பெற்றார். முன்னதாக 1991இல் சாகித்ய கலா பரிசத்தின் யுவ மகோத்சவத்திலும் விருது பெற்றார்.

இறப்பு
------

அஞ்சும் சிங் 17 நவம்பர் 2020 அன்று புதுதில்லியில், 53 வயதில் புற்றுநோயுடன் நீண்ட நாள் போருக்குப் பிறகு இறந்தார்.

மேற்கோள்கள்
-----------

1. ↑  "Anjum Singh". Saffron Art. 16 May 2017 அன்று மூலம் பரணிடப்பட்டது. 18 November 2020 அன்று பார்க்கப்பட்டது.
2. ↑  "Anjum Singh". Palette Art Gallery. 31 January 2020 அன்று மூலம் பரணிடப்பட்டது. 18 November 2020 அன்று பார்க்கப்பட்டது.
3. ↑  "Anjum Singh". Palette Art Gallery. 31 January 2020 அன்று மூலதளத்திலிருந்து பரணிடப்பட்டது எடுக்கப்பட்டது. 18 November 2020 அன்று பார்க்கப்பட்டது.
4. ↑  Scroll Staff. "Artist Anjum Singh dies at 53 of cancer, tributes pour in". *Scroll.in* (ஆங்கிலம்). 17 November 2020 அன்று மூலம் பரணிடப்பட்டது. 18 November 2020 அன்று பார்க்கப்பட்டது.
5. ↑  Scroll Staff. "Artist Anjum Singh dies at 53 of cancer, tributes pour in". *Scroll.in* (ஆங்கிலம்). 17 November 2020 அன்று மூலதளத்திலிருந்து பரணிடப்பட்டது எடுக்கப்பட்டது. 18 November 2020 அன்று பார்க்கப்பட்டது.
6. ↑  "Anjum Singh - Exhibitions - Talwar Gallery". *www.talwargallery.com*. 2021-03-26 அன்று பார்க்கப்பட்டது.
7. 1 2  "Anjum Singh (1967–2020): A warrior with a fierce love for life and art". *Mintlounge* (ஆங்கிலம்). 17 November 2020. 18 November 2020 அன்று மூலம் பரணிடப்பட்டது. 18 November 2020 அன்று பார்க்கப்பட்டது.
8. ↑  "Artist Anjum Singh passes away at 53 following long battle with cancer". *The Indian Express* (ஆங்கிலம்). 17 November 2020. 17 November 2020 அன்று மூலம் பரணிடப்பட்டது. 18 November 2020 அன்று பார்க்கப்பட்டது.

வெளி இணைப்புகள்
---------------

* *Masquerade*
* *I am still here*

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* United States

 |